Én måned etter jeg ble født flyttet storebroren min Daniel fra Tromsø til Trondheim for å satse på skihopping, bare femten år gammel. Jeg føler nesten jeg ble født inn i hoppsporten, for veldig tidlig føltes det helt naturlig ut for meg å skulle bli skihopper. Men det å vokse opp i en by og en landsdel hvor anleggssituasjonen er ergerlig dårlig når man ønsker å bli best byr naturligvis på utfordringer. Noe som gjorde meg avhengig av mye støtte i form av penger og tid fra foreldrene mine, da vi måtte reise mye og langt for å finne bakker.